
Referat fra styremøte OKTS søndag 12. juni kl 1800 i Maridalen.
Tilstede: Arne Lidwin, Anders Martin, Helge  Rønningsen, John Martin Dervå.
Meldt forfall: Rune Grønn.

1. godkjenning av innkalling. 
Vedtak: Innkallingen ble godkjent
 
2. godkjenning av referat fra forrige styremøte. 
Vedtak: Det foreligger ikke referat fra de to foregående styremøtene. Arne Lidwin undersøker om det kan fremskaffes.
 
3. ekstraordinært årsmøte. årsmøtet har bestemt at to saker skal tas opp, og vi må forberede disse. i tillegg kommer valg av nye styremedlemmer.
 
utvidelse av styret. vi hadde to kandidater til de to nye styreplassene, men disse er nå brukt i valgkomiteens forslag for å erstatte styremedlemmer som har trukket seg.
 Vedtak: styret innstiller på at utvidelsen av styret med to nye styremedlemmer vedtas med virkning fra ordinært årsmøte 2023.
 
innkjøp av elektroniske skiver. det kommer endel utgifter på banene for å kunne oppfylle alle krav til skyte anlegg (se sak 4.). dette vil bli fullført i løpet av året. vi må vurdere om vi ønsker å fortsette med skivesaken på nåværende tidspunkt.
Vedtak: Saken er trukket av forslagsstiller, og saken tas opp på nytt når vi har en endelig og tilfredsstillende  avklaring på status på banen på Tåsen.
 
 valgkomiteens innstilling er klar og vil foreligge til møtet.
Vedtak: John Martin Dervå  tar kontakt med valgkomiteen da det er kommet frem at et varamedlem i kontrollutvalget ikke er lovlig valgt pga styreverv i annet skytterlag.

Vedtak: Ekstraordinært årsmøte må gjennomføres så snart som mulig i henhold til gjeldende frister.


 
 
4. baner. status og behov for maridalen, tåsen og st. hanshaugen. vi må se på blant annet rømningsveier, brannvern/nødstrøm, hms og sikring mot rikosjetter.
Vedtak: Vi har oversikt over hva som må gjøres på banene, og har et overslag over pris og arbeidstid for å få banene i stand i henhold til nye regler. Kostnaden ligger godt innenfor våre økonomiske rammer, og arbeidet på Tåsen og St. Hanshaugen kan ferdigstilles i løpet av året. Vi har en plan for arbeidet, og fortsetter det pågående arbeidet med snarest å gjennomføre disse forbedringene av anleggene. Når det gjelder Maridalen så avventer vi nye retningslinjer vedrørende blyoppsamling.
 
5. Utøverstøtte for deltagelse i NM. Ønsker vi en slik ordning?
Vedtak: OKTS betaler for lagpåmelding. Alle individuelle starter må betales av den enkelte utøver. Det gis ikke unntak fra dette for NM bane i år.
  
6. innkjøp av kommunikasjonsverktøy til drifting av medlemsregisteret og sekretær funksjon i OKTS.
Vedtak: OKTS kjøper inn slikt utstyr som disponeres av den enkelte tillitsvalgte etter behov. Helge  Rønningsen Kjøper inn telefon og pc for drifting av medlemsregister med en økonomisk ramme på 30000,-.  John Martin Dervå kjøper inn pc til sekretær med en økonomisk ramme på 10000,-.
 
7. Dekking av månedlige utgifter til alarm for oppbevaring av av klubbvåpen hjemme i egen bolig, dette for de i klubben som oppbevarer større mengder våpen for klubben hjemme. Politets regler for oppbevaring angir 25 våpen som øvre grense før man må gå til anskaffelse av alarm. Dette gjør at enkelte som i dag er aktuelle for å oppbevare klubbvåpen hjemme ikke lenger kan gjøre det.
Vedtak: OKTS dekker utgiften på ca 400,- pr måned for Helge  Rønningsen. Det må utredes muligheten til å kunne oppbevare klubbvåpen på Tåsen og St. Hanshaugen

8. eventuelt
Ingen saker.
